Karakter/watak kesatriya punika wigati sanget. Menawi babagan punika ical saking dhiri pribadi, tiyang punika dados ala pakartinipun, ingkang dipuntindakaken mlencong saking kabecikan, anamung nurut kaliyan napsunipun, nindakaken prekawis ingkang saged ndadosaken piyambakipun untung ananging boten predhuli kaliyan tiyang sanes punapa untung utawi rugi.